Toivo Tootsen

Toivo Tootsen (sündinud 17. juunil 1943 Rõuges) on eesti ajakirjanik, kirjanik ja poliitik.

Elukäik
Koolis käis Rõuge 7-klassilises Koolis, lõpetas selle 1957. aastal. Edasi õppis Friedrich Reinhold Kreutzwaldi nimelises Võru 1. Keskkoolis. 1962. aastal lõpetas Võru Töölisnoorte Keskkooli ja asus tööle Võru Maaparanduse Valitsuses algul abitöölise-latipoisina aga varsti sai tehnikuks ja seejärel vanemtehnikuks.

Kolis Tallinna ja õppis töö kõrvalt kaugõppes Tartu Riiklikus Ülikoolis eesti keelt ja kirjandust ning Tallinna Pedagoogilises Instituudis näitejuhtimist. Tööle sai algul Eesti Televisiooni mittekoosseisulise korrespondendina. 1963. aastal kutsuti ta ajaleht Säde toimetuse kirjanduslikuks kaastööliseks. 1967. aastal kutsuti Eesti Raadiosse meelelahutussaadete toimetusse, juhtis seda toimetust 1996. aastani. On Eesti Ajakirjanike Liidu liige ja oli aastatel 1995–1997 Eesti Ajakirjanike Liidu juhatuse esimees.

Toivo Tootsen on kirjutanud ajaleheartikleid ja kirjutanud raamatuid, sealhulgas lasteraamatuid. Ta on Joosep Jõhvi tegelaskuju looja.

Juba 1993. aastal hakkas tegelema ka poliitikaga, valiti Tallinna Linnavolikogusse ja oli seal üle kümne aasta Keskfraktsiooni esimees. 1999. aastal kandideeris Riigikogusse ning töötas seal kolmes koosseisus. On olnud maaelukomisjonis ja õiguskomisjonis; kaks aastat juhatas riigikaitsekomisjoni, hiljem oli selle aseesimees. 2011. aastast Tallinna Linnavolikogu liige.

Eesti Keskerakonna liige aastast 1994.

Ta kandideeris 2025. aasta kohaliku omavalitsuse volikogude valimistel Kesklinna linnaosas, kogus 46 häält ning ei osutunud valituks.

 Isiklikku 
Isa vanemad elasid Viitinas ja Ruusmäel, seejärel kolisid Rõugesse. Ema vanemad elasid Vana-Roosas, pärast vanaisa surma abiellus vanaema uuesti ja elas Krabil, hiljem Rõuges. Tema vend oli teleajakirjanik Ülo Tootsen. Abielus Reet Tõllasepaga, kellega on poeg Tõnis Tootsen. Eelmisest abielust tütar Anneli ja poeg Jaan.

Raamatud
 "Tegijad" on 151-leheküljeline tavaformaadis ja ümbrispaberiga kõvas köites ilmunud raamat, milles on seitse intervjuud. Intervjueeritavad onArnold Rüütel, Edgar Savisaar, Liina Tõnisson, Arvo Haug, Vaino Väljas, Eha Kostabi ja Hardi Tiidus. ISBN 9949-10-079-8
 "Maa ja mere peal" ehk 35 000 kilomeetrit mööda riigipiiri. Raamat on ilmunud sarjas "Maailm ja mõnda" aastal 1970 kirjastuse Eesti Raamat väljaandel. Autorid: Ülo Tootsen ja Toivo Tootsen.
 "Seitsmes suurriik Eestis" Fakte, mälestusi ja mõtteid Eesti Ajakirjanike Liidu 85. sünnipäeval. Kirjastus Revelex 2004 ISBN 9949-10-566-8
 "Jõhvi Joosepi lood"
"Jõhvi Joosepi jutupaun" 63-leheküljeline tavaformaadis ja pehmes köites raamat. Ilmunud kirjastuses Eesti Raamat 1975 
"Jõhvi Joosepi juturaamat" 97-leheküljeline pehmes köites raamat. Ilmunud kirjastuselt Eesti Raamat 1983. aastal. 
"Jõhvi Joosepi jutud" – 32-leheküljeline pehmes köites raamatuke. Ilmus 1996. aastal sarjas "Meelejahutaja Raamatukogu" ja oli selle huumoriraamatute sarja viimane, 34. raamat. Väljaandja Meelejahutaja AS. 
"Ajaviidet" – raamatuke sarjas "Meelejahutaja Raamatukogu" 32 lk. Väljaandja kooperatiiv Helipilt 1992. 
"Balti pressiliit" – ülevaade sellest, kuidas läbi raskuste sündis 1933. aastal Balti ajakirjanikke ühendav Balti Pressiliit. 
"Sihuke ma olen" – autobiograafiline väljaanne, sisaldab ka paarkümmend ajakirjanduses ilmunud olulisemat artiklit. 100 lk. Välja andnud 2005. aastal autor.
"Jõhvi Joosepi jututuba" on poja Tõnis Tootseni ja isa Toivo Tootseni kirjutatud lustakas lugemine kogu perele. ISBN 9985-78-369-7
"Tosin aastat Toompea leival" ilmus 2011. aasta lõpus ja räägib humoristlikus võtmes riigikogulase elust ja tööst.

 Artiklid 
 Tootsen, Toivo jt. Hoidkem inimest meie kõrval! // Pärnu Postimees, 17. mai 2003, lk. 19 ; Postimees, 19. mai, lk. 10 ; Kesknädal, 28. mai, lk. 1. Vastukaja E. Vilgatsi art-le, 14. mai. Kihnu vallavanem Johannes Leasist.
 Elu ja tegemised // Võrumaa Teataja : Viruskundra, juuli 2003, nr. 2, lk. 1.
 Tallinn nõuab pealinna õigusi // Eesti Päevaleht : Tallinn, 24. sept. 2003, lk. 2. 
 Valitsejad tahavad omanikke ja üürnikke edasi petta // Kesknädal, 3. dets. 2003, lk. 4–5. Eluasemeprogrammide peatamisest, üüri piirmäärade kaotamisest, sundüürnike probleemide lahendamisest Tallinnas.
 Tallinn ja teised omavalitsused peavad ühte hoidma // Kesknädal, 28. jaan. 2004, lk. 4. Tallinna Linnavalitsuse otsusest kehtestada pealinna elanikele ühistranspordi kasutamise soodustused.
 Ajakirjanike kõrvalised huvid // Kesknädal, 18. veebr. 2004, lk. 4. Vastukaja Sulev Vedleri ja Tarmo Vahteri artiklile "Savisaare salalepe: vee hind tõuseb rängalt", Eesti Ekspress, 22. jaan. Vee hinna tõusust Tallinnas.
 Põhjatu Kaval-Antsu kübar // Kesknädal, 24. märts 2004, lk. 3. Tallinna spordiklubide toetuseks eraldatava summa kasutamisest.
 Talupidajad võivad saada puhkust // Kesknädal, 5. mai 2004, lk. 1, 4–5. Maaelu ja põllumajandusturu korralduse seadusest.
 Ajakirjanik on loovisik // Kesknädal, 13. okt. 2004, lk. 5. Loovisikute ja loomeliitude seaduse eelnõust.
 Ülestähendusi elurajalt // Võrumaa Teataja : Viruskundra, 26. okt. 2004, lk. 4. Ajakirjaniku mälestusi.
 Eelarveaugust välja maamaksuga // Kesknädal, 24. nov. 2004, lk. 5. Kavandatavast maamaksumäära tõstmisest.
 Muuta tuleb valitsemissüsteemi! // Lõunaleht, 25. nov. 2004, lk. 2 ; Postimees, 26. nov., lk. 12 ; Kesknädal, 8. dets., lk. 4–5 (täistekst). Kehtiva valitsemissüsteemi kriitika, probleemide lahendamise võimalusi.
 Mälestüisi Võromaa elost ja inemiisist : mu vanõmbide lugu Hilda Tootseni jutu järgi kirja pannud Toivo Tootsen // Tallinna Võru Selts 15. Tallinn, 2005, lk. 77–97.
 Eesti poisid jaaniks koju! // SL Õhtuleht, 22. jaan. 2005, lk. 8 ; Meie Maa, 25. jaan, lk. 2 Kesknädal, 26. jaan., lk. 1. Eesti sõdurite Iraagi-missiooni lõpetamisest.
 Miks Keskerakond tahab talvepüha kehtestada? // Põhjarannik, 9. veebr. 2005, lk. 2 Severnoje Poberežje, 9. veebr, lk. 2.
 Vanus? See ei näita ju vanadust! // Kesknädal, 16. veebr. 2005, lk. 11.
 Reformierakonnal on valik – kas olla vait või minna ära // SL Õhtuleht, 12. märts 2005, lk. 9. Reformierakonna valikutest pärast võimutüli Res Publicaga.
 Selgus segases asjas // Virumaa Nädalaleht, 18. märts 2005, lk. 3. Reformierakonna ja Res Publica vahelisest võimuvõitlusest.
 Naftasõdade aeg tulekul? // Kesknädal, 13. apr. 2005, lk. 2. Naftatööstuse olukorra mõjust maailmapoliitikale.
 Võitjate õigus // Kesknädal, 18. mai 2005, lk. 8. Molotovi-Ribbentropi pakti mõjust Soomele.
 "Tahan, et minu armast eesti keelt kuulataks!" vahendanud Eve Heinla // SL Õhtuleht, 19. mai 2005, lk. 3. Riigikogu riigikaitsekomisjoni esimeheks saamisest, võõrkeelteoskusest.
 Toivo Tootsen: 21. sajandil täiesti üksi ei saa intervjuu Urmi Reinde // Kesknädal, 8. juuni 2005, lk. 4–5. Eesti-Venemaa-USA suhetest, Eesti Iraagi-missioonist, riigikaitse tulevikust.
 Küsimustele vastab Riigikogu riigikaitsekomisjoni esimees Toivo Tootsen // Maaleht, 7. juuli 2005, lk. 15. Kaitseväe harjutusväljaku rajamisest Nursipallu, detailplaneeringu tühistamisest Rõuge Vallavolikogu poolt.
 Miks ma kandideerin Keskerakonna juhatusse? // Seitse Päeva, aug. 2005, nr. 7, lk. 6.
 Ühistranspordi arendamine on möödapääsmatu // Pealinn, 17. aug. 2005, lk. 2. Tallinna ühistranspordist.
 Miinisadam jääb Tallinna! // Postimees, 22. aug. 2005, lk. 13. Miinisadama korrastamise vajadusest.
 Eesti kaitse – meie oma mure // Eesti Päevaleht 27. sept. 2005, lk. 20. [Jürgen Ligi kandidatuurist kaitseministri ametikohale.
 Iraagi missioon võimuliitu lõhki ei aja intervjuu vahendanud Urmi Reinde // Kesknädal, 2. nov. 2005, lk. 7. Eesti kaitsepoliitikast.
 Igapäevane Eesti kaitsmine // SL Õhtuleht, 8. nov. 2005, lk. 10.
 Eripärane Eesti Kaitse Kodu! 2006, nr. 1, lk. 6. Eesti kaitsekontseptsioonist.
 Selis tuleb sõjameestel tervis tagasi // Kesknädal, 8. veebr. 2006, lk. 3. Seli Tervisekeskusest.
 Tootsen, Toivo jt. ORAS-e § 7 lg 3: kelle jõud ja kelle õigus? väitlus Riigikogu saalis ümberasujate vara tagastamise ümber // Kesknädal, 15. veebr. 2006, lk. 7. Väljavõte Riigikogu 9. veebr. stenogrammist.
 Eesti kaitsetahe ei tohi uinuda // Kesknädal, 1. märts 2006, lk. 5. Eesti julgeolekuriskidest ja kaitsekavast.

 Viited 

Kategooria:Eesti ajakirjanikud
Kategooria:IX Riigikogu liikmed
Kategooria:X Riigikogu liikmed
Kategooria:XI Riigikogu liikmed
Kategooria:Sündinud 1943